Teise unne hakkasin Ralfi panema poolteist tundi hiljem. Andsin talle režiimivälise söögikorra, et ta palavate ilmadega vedelikupuudust ei kannataks. Tekkinud võimalust rinna otsas ära kustuda Ralf ei kasutanud. Asetasin ta siis taas kord rõdule turvahälli ja läksime Lisettega tuppa. Palavuse tõttu panin noormehele märja lapi pähe. Järgmise kolmveerand tunni jooksul käisin korduvalt  rõdule piilumas. Ühel korral oli lapp süles, ühel korral näo ees - siis tegi Ralf ka ainsa protestihääle. Lapp peas tagasi, lahkusin rõdult.